Байдън ще спира търговската война с Европа Ако бъде избран , ще организира среща на демократичните страни , за да обсъди общи проблеми като социалната несправедливост и доверието в управлението . Американският демократ Джо Байдън възнамерява да сложи край на търговския спор с ЕС , ако наследи американския президент Доналд Тръмп . Байдън ще работи за справяне с дисбаланса в търговията със селскостопански стоки между двете страни , заяви Тони Блинкен , старши съветник на Байдън , по време на онлайн търговско събитие във вторник . Байдън и Тръмп имат много различни възгледи за Европа . Байдън предпочита много по - съвместен подход по въпроси като климата и търговията . „ ЕС е най - големият пазар в света . Трябва да укрепим икономическите си връзки ” , казва Блинкен , който беше заместник - съветник по националната сигурност на бившия президент Барак Обама . „ И също така трябва да сложим край на изкуствената търговска война , която администрацията на Тръмп започна “ . По думите му това трови икономическите отношения , струва работни места и води до нарастващи разходи за потребителите , предава Ройтерс . Съществувал обаче сериозен проблем с ЕС заради нарастващите дисбаланси в търговията със селскостопански стоки . Там имало правила , които пречели на САЩ да продават стоки от райони , в които са много конкурентни . От друга страна , имало и много общи интереси и цели , включително необходимостта да се предприемат действия срещу търговските практики на Китай . Възстановяването на основните американски съюзи било много важно за Байдън , а това включвало и добрите отношения с ЕС . Ако Байдън бъде избран , той щял да организира среща на демократичните страни , за да обсъди общи проблеми като социалната несправедливост и доверието в управлението , казва Блинкен . Целта може да бъде разработването на обща стратегическа визия и пътна карта за справяне с предизвикателствата , независимо дали идват от Русия , Китай или Иран .